[{"text_idx": "#000000", "text": "Kuidas saada na\u0308dalaga turule veerand miljonit inimest?"}, {"text_idx": "#000001", "text": "Balti Jaama Turu avamiskommunikatsioon sai mo\u0303ned aastad tagasi rohkelt ta\u0308helepanu ja \u201eSu\u0308ndmuste kommunikatsiooni\u201c kuldse muna. Mis to\u0303i (ja toob siiani) nii suure hulga inimesi turule? O\u0303ige vastus on omana\u0308oline kontseptsioon ja planeeritud kommunikatsioon."}, {"text_idx": "#000002", "text": "Balti Jaama Turul on pikk ajalugu \u2013 kireva kaubavalikuga turg on uudistajaid meelitanud juba aastast 1993. Lisaks soodsa hinnaga toidukraamile leidus turul ko\u0303ike \u2013 alates no\u0303ukogudeaegsetest hilpudest, esmatarbekaupadest ja ma\u0308nguasjadest kuni pruugitud sanitaartehnika, to\u0308o\u0308riistade ja torujuppideni."}, {"text_idx": "#000003", "text": "2017. aasta mais sai turg ta\u0308iesti uue na\u0308o ja hingamise \u2013 Balti Jaama Turg muutus Eesti ko\u0303ige kaasaegsemaks universaalturuks, kus kokku kaupleb ligi 300 erinevat mu\u0308u\u0308jat."}, {"text_idx": "#000004", "text": "Kuna teadsime, et ajaloolisel turul oli eelnevalt maine, mille ja\u0308rgi sai sealt eksootilise elamuse, aga mitte va\u0308rsket toitu, oli meie eesma\u0308rgiks na\u0308idata, et turg on saanud uue hingamise ja teist sellesarnast Eestis ei ole. Samuti oli eesma\u0308rgiks kinnistada, et Balti Jaama Turg ei ole ainult koht, kust saab toitu osta, vaid tegemist on Tallinna uue ja arvestatava ajaveetmise kohaga. Oluliseks va\u0308ljakutseks oli meelitada turule ka need inimesed, kes senini ei olnud regulaarsed turulka\u0308ijad."}, {"text_idx": "#000006", "text": "tekitada eellugudega turu uue tulemise ja avamise u\u0308mber elevust;na\u0308idata inimestele, et turg ei ole ainult toidu ostmise koht, vaid ka omana\u0308oline ajaveetmise paik;saada vo\u0303imalikult palju inimesi avana\u0308dalal turgu uudistama."}, {"text_idx": "#000007", "text": "Balti Jaama Turu kommunikatsioon algas tegelikult juba 1,5 aastat enne avamist. Hetkel, mil vana turg ehitusto\u0308o\u0308deks suleti, asusime ra\u0308a\u0308kima uuest turust ja ajast, mil see avatakse. Samuti planeerisime eelkommunikatsiooniks erinevaid su\u0308ndmusi \u2013 na\u0308iteks nurgakiviu\u0308ritus ja sarikapidu, kuhu kutsusime ka meedia ning na\u0308itasime, kui kaugel on ehitusto\u0308o\u0308d ning ra\u0308a\u0308kisime turu tulevikust. Samuti kaasasime erinevad huvigrupid, na\u0308iteks Telliskivi Seltsi ja Kalamaja Seltsi, kes oma kogukonnas informatsiooni levitasid ja aitasid maandada eelarvamusi, mis sealsetel inimestel uue turu ehitamisega tekkisid."}, {"text_idx": "#000008", "text": "Intensiivne eelkommunikatsioon algas kaks kuud enne avamist, millesse kaasasime ko\u0303ik olulisemad meediakanalid. Ko\u0303igile kanalitele tegime turul personaalse \u201cekskursiooni\u201d, kus na\u0308itasime, millises etapis on ehitusto\u0308o\u0308d ning andsime u\u0308levaate sellest, milline uus turg olema hakkab. Esimese ku\u0308laska\u0308igu tegi Eesti Rahvusringha\u0308a\u0308lingu u\u0308ks populaarseim telesaade \u201cRingvaade\u201d. Eelkommunikatsiooniga katsime ko\u0303ik populaarseimad telekanalid, lisaks ka tru\u0308ki- ja online-meedia olulisemad va\u0308ljaanded. Samuti panime suurt ro\u0303hku vene meediale."}, {"text_idx": "#000009", "text": "Vahetult enne avamist oli ilmunud 10 pikka ning po\u0303hjalikku lugu uue turu tulekust, misto\u0303ttu oli huvi avamise vastu oli va\u0308ga suur. Avau\u0308ritusele kaasasime lisaks meediale ka kohalikke kuulsusi ning blogijaid, kes tootsid sisu enda sotsiaalmeediakanalitesse."}, {"text_idx": "#000010", "text": "Balti Jaama Turu uut tulemist kajastasid ko\u0303ik Eesti- ja Vene meediakanalid. Meediakajastusi oli kokku ligi 64 \u2013 lisaks juurde sotsiaalmeediapostitused, mida oli keeruline kokku lu\u0308u\u0308a, kuna neid oli va\u0308ga palju."}, {"text_idx": "#000011", "text": "Avamispa\u0308eval ja sellele ja\u0308rgneval na\u0308dalavahetusel oli meedia ta\u0308is Balti Jaama Turu avamisega seotud uudiseid. Alatest otse turult tehtud reportaaz\u030cidest kuni galeriideni pealkirjaga \u201cVaata, kes kuulsustest Balti Jaama Turu avamist ku\u0308lastasid\u201d."}, {"text_idx": "#000012", "text": "Avapa\u0308eval ku\u0308lastas turgu 8 tunniga 37 000 inimest ja sellele ja\u0308rgnenud laupa\u0308eval 46 000 inimest. Tegemist oli selle na\u0308dalavahetuse suurima vaatamisva\u0308a\u0308rsusega Tallinnas."}, {"text_idx": "#000013", "text": "Avana\u0308dalal ku\u0308lastas turgu ligi 250 000 inimest, mis u\u0308letas ko\u0303ik ootused!"}]